Спорт на Кругляншчыне сапраўды займае асаблівае месца. Са спортам сябруюць і малышы, якія асвойваюць усе магчымыя яго віды, і іх бацькі, якія гуляюць у міні-футбол, стрытбол, валейбол, шахматы, дартс, спаборнічаюць у кіданні гранаты, кулявой стральбе, армрэслінгу, лёгкай атлетыцы, спартыўным рыбалоўстве. Прыемна бачыць, як паважаныя матроны шпацыруюць вечарамі па-скандынаўску, а сівабародыя мужчыны ўмела ўпраўляюцца са скураным мячом. У многім гэта заслуга Круглянскага раённага фізкультурна-спартыўнага клуба.